CELEX: 62021CN0394
Language: fi
Date: 2021-06-28 00:00:00
Title: Asia C-394/21: Ennakkoratkaisupyyntö, jonka Curtea de Apel Bucureşti (Romania) on esittänyt 28.6.2021 – Bursa Română de Mărfuri SA v. Autoritatea naţională de reglementare în domeniul energiei (ANRE)

10.5.2022   
            
            
               FI
            
            
               Euroopan unionin virallinen lehti
            
            
               C 191/5
            
         
      Ennakkoratkaisupyyntö, jonka Curtea de Apel Bucureşti (Romania) on esittänyt 28.6.2021 – Bursa Română de Mărfuri SA v. Autoritatea naţională de reglementare în domeniul energiei (ANRE)
      (Asia C-394/21)
      (2022/C 191/05)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Bucureşti
      
         Pääasian asianosaiset
      
      
         Kantaja: Bursa Română de Mărfuri SA
      
         Vastaaja: Autoritatea naţională de reglementare în domeniul energiei (ANRE)
      
         Väliintulija: Federația Europeană a Comercianților de Energie
      
         Ennakkoratkaisukysymykset
      
      
                  1)
               
               
                  Onko sähkön sisämarkkinoista 5.6.2019 annettu Euroopan parlamentin ja neuvoston asetus (EU) 2019/943 (1), erityisesti sen 1 artiklan b alakohta ja 3 artikla, kun otetaan huomioon sähkön sisämarkkinoita koskevista yhteisistä säännöistä ja direktiivin 2012/27/EU muuttamisesta 5.6.2019 annetun Euroopan parlamentin ja neuvoston direktiivin 2019/944/EU (2) säännökset, voimaan tulostaan lähtien esteenä sille, että jäsenvaltio edelleen myöntää vain yhden keskitettyjen energiamarkkinoiden järjestämistä ja hallinnointia koskevan toimiluvan? Onko Romanian valtio 1.1.2020 lähtien velvollinen lakkauttamaan olemassa olevan sähkömarkkinoiden hallinnointia koskevan monopolin?
               
            
                  2)
               
               
                  Kuuluuko hyödykepörssinä toimiva sähkömarkkinaoperaattori asetuksessa (EU) 2019/943, erityisesti sen 1 artiklan b ja c alakohdassa ja 3 artiklassa, tarkoitettujen vapaan kilpailun periaatteiden henkilölliseen soveltamisalaan? Onko tähän annettavan vastauksen kannalta merkityksellistä se, että asetuksen (EU) 2019/943 2 artiklan 40 alakohdan sähkömarkkinoiden määritelmässä viitataan direktiivin 2019/944 2 artiklan 9 kohdassa olevaan sähkömarkkinoiden määritelmään?
               
            
                  3)
               
               
                  Onko katsottava, että se, että jäsenvaltio myöntää vain yhden sähkömarkkinoiden hallinnointia koskevan toimiluvan, on SEUT 101 ja 102 artiklassa, yhdessä luettuna SEU 4 artiklan 3 kohdan ja SEUT 106 artiklan 1 kohdan kanssa, tarkoitettu kilpailunrajoitus?
               
            
         (1)  EUVL 2019, L 158, s. 54.
      
         (2)  EUVL 2019, L 158, s. 125.